cyanic-selkie/wikianc huggingface dataset:
மார்கரெட் தாட்சர்
மார்கரெட் ஹில்டா தாட்சர்
மார்கரெட் ஹில்டா தாட்சர் (Margaret Hilda Thatcher, Baroness Thatcher, 13 அக்டோபர் 1925 – 8 ஏப்ரல் 2013) பிரித்தானியாவின் முதல் மற்றும் ஒரே பெண் பிரதமர் ஆவார். பிரித்தானிய கன்சர்வேட்டிவ் கட்சியின் அரசியல்வாதியான இவர் மூன்று முறை தொடர்ச்சியாக பிரதமராகத் தேர்ந்தெடுக்கப்பட்டவர். இருபதாம் நூற்றாண்டில் நீண்டகாலம் பொறுப்பாற்றிய பிரித்தானிய பிரதமராக 1979 முதல் 1990 வரை தொடர்ச்சியாக பணியாற்றினார். 1975 முதல் 1990 வரை தமது கன்சர்வேட்டிவ் கட்சியின் தலைவராகப் பணியாற்றி உள்ளார். சோவியத் இதழாளர் ஒருவரால் தாட்சரின் சோசலிச வெறுப்பு மற்றும் தொழிற்சங்கங்கள் மீதான அவரின் அடக்குமுறைகள் காரணமாக பிரித்தானியாவின் இரும்புப் பெண்மணி என அழைக்கப்பட்டார் ; அதுவே அவரது விடாநிலை அரசியலையும் தலைமைப் பண்பையும் குறிக்கின்ற அடைபெயராக பிரித்தானிய வலதுசாரிகளாலும் அழைக்கப்படலாயிற்று. இவரால் செயலாக்கப்பட்ட கொள்கைகள் தாட்சரிசம் என அழைக்கப்படலாயிற்று.
வேதியியல் ஆய்வாளராக துவங்கிய மார்கரெட்பின்னர் சட்டம் படித்து பார் அட் லா ஆனார். 1959ஆம் ஆண்டில் நாடாளுமன்ற உறுப்பினராக பின்ச்லே தொகுதியிலிருந்து தேர்ந்தெடுக்கப்பட்டார். 1970இல் எட்வர்டு ஹீத் தலைமையேற்ற அரசில் கல்வித்துறை அமைச்சராகப் பொறுப்பேற்றார். 1975ஆம் ஆண்டில் நடந்த கன்சர்வேட்டிவ் கட்சியின் உட்கட்சித் தேர்தலில் ஹீத்தை தோற்கடித்து பிரித்தானிய எதிர்கட்சித் தலைவரானார். 1979ஆம் ஆண்டில் நடந்த பொதுத்தேர்தலில் வெற்றிபெற்று பிரதமராகப் பொறுப்பேற்றார்.
1970-களில் உலகின் பல்வேறு முதலாளித்துவ நாடுகள் பிரிட்டன் உட்பட கடுமையான நெருக்கடியை சந்தித்துக் கொண்டிருந்த நிலையில் தாட்சர் பிரிட்டனின் பிரதமராக பொறுப்பேற்றார். பிரதமராகப் பொறுப்பேற்ற பின்னர் நாட்டின் வீழ்ந்துவரும் பொருளாதாரத்தை நிலைநிறுத்த தொடர்ந்து பல அரசியல் மற்றும் பொருளாதாரச் சீர்திருத்தங்களை அறிமுகப்படுத்தினார். பதவியேற்றவுடன் ஆற்றிய உரையில் தனது கொள்கைகள் என்னவென்பதை பிரகடனப்படுத்தினார். அவரது அரசியல் கொள்கையும் பொருளியல் கொள்கைகளும் விதி களைவு (முக்கியமாக நிதித்துறையில்), நெகிழ்வான தொழிலாளர் சந்தைகள், அரசுத்துறையைத் தனியார்மயமாக்கல், தொழிற்சங்கங்களின் வலிமை மற்றும் தாக்கத்தை குறைத்தல் ஆகியவற்றை வலியுறுத்துவனவாக இருந்தன. துவக்கத்தில் இவரது கொள்கைகளால் மிகவும் புகழ் பெற்றார்; பின்னர் நாட்டின் பொருளியல் சரிவு, வேலையில்லாத் திண்டாட்டம் ஆகியவற்றால் புகழ் மங்கியது. 1982இல் இவர் பாக்லாந்து போரில் பெற்ற வெற்றி மற்றும் பொருளாதார மீட்சி இவருக்கு மீண்டும் ஆதரவைப் பெருக்கியது. இதனால் 1983ஆம் ஆண்டு நடந்த பொதுத்தேர்தலில் மீண்டும் வெற்றி பெற்றார்.
தாட்சரிசம்
பணக்காரர்களை பலவீனப்படுத்தி தொழிலாளர்களை வாழ வைக்க முடியாது என்பது அதில் ஒன்று. பலமானவர்களை பலவீனப்படுத்துவதன் மூலம் பலவீனர்களை பலப்படுத்திவிட முடியாது என்ற ஆபிரகாம் லிங்கனின் பொன்மொழியையும் அவர் மேற்கோள் காட்டினார். 1979ம் ஆண்டு கன்சர்வேட்டிவ் கட்சி எனப்படும் பழமைவாதக் கட்சியின் சார்பில் பிரதமராக பொறுப்பேற்ற அவர், 1990ம் ஆண்டு வரை பிரதமராக இருந்தார். ஆட்சிக்கு வந்தவுடனேயே மக்கள் நலத்திட்டங்களுக்கு வேட்டு வைத்ததுதான் அவர் செய்த முதல் சாதனையாகும்.
தொழிலாளர்களுக்கு‍ எதிரான கொள்கை
சுரங்க தொழிலாளர் சங்கத்தின் தலைவரான ஆர்தர் ஸ்கர்ட்கல் என்பவரை கைது செய்து சிறையிலடைத் தார். அவர் சோவியத் ஏஜெண்ட் என்று பொய்க்குற்றச்சாட்டை சுமத்தினார். பிரிட்டன் சுரங்கத் தொழிலாளர்களுக்கு சம்பளம் கொடுப்பதற்கு பதிலாக ஆஸ்திரேலியாவிலிருந்து மலிவு விலையில் நிலக்கரியை இறக்குமதி செய்யலாம் என்று அவர் முதலாளிகளுக்கு வழிகாட்டினார். தாட்சர் கொண்டு வந்த பொருளாதார சீர்திருத்தம் என்பது பொதுவாக நவீன தாராளமயமாக்கல் பாதைக்கு வழிவகுத்தது.
1987இல் மீண்டும் வெற்றிபெற்று பிரதமரானார். இந்தக் காலகட்டத்தில் அவர் விதித்த கம்யூனிட்டி சார்ஜ் என்ற வரி மக்களிடையே கசப்பை ஏற்படுத்தியது. அதே நேரத்தில் அமைச்சரவையில் அவரது ஐரோப்பிய ஒன்றியம் குறித்த கருத்துக்களும்  ஏற்கப்பட வில்லை. இதனையடுத்து 1990இல் நவம்பர் மாதம் தமது பதவியிலிருந்து விலகினார். இவருக்கு வாழ்நாள் முழுமையும் பிரபுக்கள் அவையில் அங்கத்தினாராக செயல்பட ஏதுவாக லின்கன்சையர் கவுன்டியின் கெஸ்டவென் தொகுதியின் பரோனசாக அரசப்பதவி வழங்கப்பட்டது.
பொதுத்துறையை தனியார்மயமாக்குவது தொழிலாளர் உரிமைகளை நீர்த்துப்போகச் செய்வது சமூக நலத்திட்டங்களை வெட்டுவது என்பது‍ தான் தாட்சர் பின்பற்றிய கொள்கை...
வெளி இணைப்புகள்
பகுப்பு:ஐக்கிய இராச்சியத்தின் அரசியல்வாதிகள் பகுப்பு:வரலாற்றில் பெண்கள் பகுப்பு:1925 பிறப்புகள் பகுப்பு:2013 இறப்புகள் பகுப்பு:ஐக்கிய இராச்சியத்தின் பிரதமர்கள் பகுப்பு:பெண் அரசுத் தலைவர்கள் பகுப்பு:ஆங்கிலேய வேதியியலாளர்கள் பகுப்பு:பெண் வேதியியலாளர்கள் பகுப்பு:இருபதாம் நூற்றாண்டு ஆங்கிலேய எழுத்தாளர்கள் பகுப்பு:இருபத்தொராம் நூற்றாண்டு ஆங்கிலேய எழுத்தாளர்கள்
பரியாயம்
பரியாயம் (Paryaya) என்பது ஒரு மத சடங்காகும். இது ஒவ்வொரு மாற்று ஆண்டிலும் உடுப்பியின் கிருட்டிண மடத்தில் (கிருட்டிணர் கோயில்) நடைபெறுகிறது. கிருட்டிண மடத்தின் பூஜை மற்றும் நிர்வாகம் துவைதத் தத்துவஞானி மத்வாச்சாரியாரால் நிறுவப்பட்ட உடுப்பியின் எட்டு மடங்களின் துறவிகள் மத்தியில் விநியோகிக்கப்படுகிறது. ஒவ்வொரு மடத்திலும் ஒவ்வொரு துறவிக்கும் இரண்டு வருட காலத்திற்கு சுழற்சி மூலம் உடுப்பி கிருட்டிணருக்கு பூஜை செய்ய வாய்ப்பு கிடைக்கிறது.
பரியாயத்தின் போது, ​​கிருட்டிண மடத்தின் ஒரு மடத்தின் துறவியிடமிருந்து மற்றொரு மடத்தின் துறவியிடம் ஒப்படைக்கப்படுகிறது. இது ஒவ்வொரு இரண்டு வருடங்களுக்கொருமுறையும் நடைபெறுகிறது. கடைசியாக 2014 சனவரி 18, அன்று, சோதே மடத்தின் விசுவல்லபட் தீர்த்தரிடமிருந்து கனியூர் மடத்தின் வித்யாவல்லப தீர்த்தருக்கு பூசை மற்றும் நிர்வாகம் ஒப்படைக்கப்பட்டது.
பரியாயம் சனவரி 18 அன்று அதிகாலையில் நடைபெறுகிறது. இதற்கான ஏற்பாடுகள் முந்தைய ஆண்டிலிருந்து தொடங்குகின்றன. பொறுப்பேற்கும் தீர்த்தர் தண்டதீர்த்தம் என்ற இடத்திற்குச் சென்று புனித குளத்தில் நீராடி, மரபுப்படி பூசை செய்கிறார். அதிகாலை 3 மணியளவில் அவர் உடுப்பி நகரத்திற்குள் நுழைகிறார். உடுப்பி நகரத்தின் ஜோடுகட்டே என்ற இடத்தில் (வட்ட அலுவலகத்திற்கு அருகில்) இருந்து ஊர்வலம் ஆரம்பிக்கப்படுகிறது. அங்கு பொறுப்பேற்கும் துறவியும் மற்றும் பிற துறவிகளும் கலாச்சார நிகழ்ச்சிகளுடனும், நாடகங்களுடன் பல்லக்கில் கொண்டு செல்லப்படுகிறார்கள். பின்னர் வெளியேறும் துறவியுடன் மடத்திற்குள் நுழைகிறார். அங்கு மடத்தின் நிர்வாகம் முறைப்படி ஒப்படைக்கப்படுகிறது. மடத்திற்குள் சர்வஜ்ன பீடத்தில் ஒப்படைக்கும் விழா நடைபெறுகிறது. இந்த விழாவில் வெளியேரும் துறவி அக்சய பாத்திரம் போன்ற ஒரு பொருளையும், சன்னதியின் சாவியையும் ஒப்படைக்கிறார். ஏழு நூறு ஆண்டுகளுக்கு முன்பு இருந்ததைப் போல பல சடங்குகள் பின்பற்றப்படுகின்றன. பொது மக்களின் நலனுக்காக மடத்தினுள் பொது விழா நடத்தப்படுகிறது.
வெளி இணைப்புகள்
பகுப்பு:இந்து சமய விழாக்கள்
கொள்ளம்பக்கனார்
கொள்ளம்பக்கனார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று இடம்பெற்றுள்ளது. அது நற்றிணை 147 எண் கொண்ட பாடலாக அமைந்துள்ளது.
பாடல் தரும் செய்தி
கொள் அம்பு அக்கம்(அக்கனார்) என்னும் பொருள் தருமாறு இவரது பெயர் அமைந்துள்ளது. அக்கம் என்பது அம்பறாத்தூணி. அம்பு கொண்ட தூணியை உடையவர். (திணை - குறிஞ்சி) தலைவன் தலைவிக்காகக் காத்திருக்கிறான். தலைவி தினைப்புனம் காக்க வரமுடியாததற்கான காரணத்தைத் தலைவன் கேட்குமாறு தோழி தலைவியிடம் கூறுவது போல் கூறுகிறாள்.
அணிநுதல் குறுமகளே! நீ என்ன ஆவாயோ? - தோழி சொல்கிறாள்.
தினைக் கதிர்களைக் கிளிகள் கவர்ந்து சென்றுவிட்டன. உன்னைத் தினைப்புனம் காக்க அனுப்பிவைத்தேனே! என்ன ஆனாய்? எங்குச் சென்றாய்? - அன்னை அதட்டினாள்.
அவனை நான் அறியேன். கண்டதும் இல்லை. மூங்கிலால் செய்த தட்டையை அடித்துக்கொண்டே பூப் பறிக்கவில்லை. நீராடவும் இல்லை. எனக்கு இந்த நினைவு இல்லை. நான் பொய் சொல்லமாட்டேன். வாய்க்கு வந்தபடியெல்லாம் பேசாதே - தலைவி அன்னைக்கு அளித்த விடை.
இதனைக் கேட்ட அன்னைக்குச் சினம் தலைக்குமேல் ஏறிக்கொண்டது.
இனி நீ தினைப்புனம் காக்கச் செல்லவேண்டாம் - அன்னையின் கண்டிப்பு
தோழி நீ அளியை(இரங்கத்தக்கவள்). என்ன செய்வாய்? - தோழியின் சொதப்பல்.
பகுப்பு:சங்கப் புலவர்கள்
சி. கோவிந்தன்
'''சி. கோவிந்தன்''' (இறப்பு: மே 17, 2014) தமிழ் மொழிப் புலவரும் வரலாற்று ஆய்வாளரும் ஆவார். சிற்றூர் அரசுக் கல்லூரியில் தமிழ் படித்தவர்.
எழுதியவை
இவர் பன்னிரண்டு நூல்களை எழுதியுள்ளார்.
சான்றுகள்
பகுப்பு:தமிழறிஞர்கள் பகுப்பு:2014 இறப்புகள்
இலட்சியவாதம்
மெய்யியலில், இலட்சியவாதம் (Idealism) என்பது இயல்புநிலை அல்லது மனிதர்களால் உணர்ந்து கொள்ளப்படும் இயல்புநிலை மற்றும் மனத்தை அடிப்படையாகக் கொண்ட, மனத்தால் ஆக்கப்பட்ட அல்லது கருத்தியல்வாதமான நுண்புல மெய்யியல்களின் தொகுப்பாகும். அறிவாய்வியல்ரீதியாக, இலட்சியவாதம் என்பது மனத்தோடு சார்பற்ற பொருள் அல்லது கருத்தை அறிந்து கொள்வதற்கான வாய்ப்பைப் பற்றிய ஒரு ஐயுறவியலாக வெளிப்படுகிறது.
இலட்சியவாத கருத்தியல் கோட்பாடுகள், அகவய இலட்சியவாதம் மற்றும் புறவய இலட்சியவாதம் என இரு பெரும் பிரிவுகளாக வகைப்படுத்தப்படுகின்றன. மனித நனவு நிலையானது, இருக்கின்ற உலகத்தை உணர்வுகளின் தொகுப்பாக பார்க்கிறது என்ற உண்மையை தனது தொடக்கப்புள்ளியாக அகவய இலட்சியவாதம் எடுத்துக் கொள்கிறது. புறவய இலட்சியவாதமானது, புறவய நனவுநிலையின் இருப்பானது, ஒரு விதத்தில் மனிதர்களையும் மீறி அவர்களின் சார்பின்றியே வெளிப்படும் நிலையைக் குறிப்பிட்டுக் காட்டுகிறது.
சமூகவியல் பார்வையில், மனித ஆளுமைகள், குறிப்பாக நம்பிக்கைகள் மற்றும் மதிப்புகள் எவ்வாறு சமுதாயத்தை உருவாக்குகின்றன என்பதை இலட்சியவாதம் வலியுறுத்துகிறது. ஒரு கற்பனையான கோட்பாடாக, அனைத்து உருப்பொருட்களும் மனதாலும் உணர்வாலும் உருவாக்கப்பட்டவையே என்பதாக இலட்சியவாதம் மேலும் உறுதியாகச் சொல்லிச் செல்கிறது. மன நிலைக்கு முன்னுரிமை அளிப்பதில் தோல்வியுற்றிருக்கும் இயற்பியல் மற்றும் இரட்டைக் கருத்துக் கோட்பாடுகளை இலட்சியவாதம் நிராகரிக்கிறது.
இந்தியா மற்றும் கிரேக்கம் ஆகிய நாடுகளிலிருந்து மனத்தின் உந்துதலால் பெறப்பட்ட அனுபவங்கள் நிலவியதாக முந்தைய வாதங்கள் கூறுகின்றன. இந்தியாவில் இந்து மதச் சிந்தனையாளர்கள், கிரேக்க புதிய பிளேட்டோயியலாளர்கள் ஆகியோர் உண்மையியல் வாதத்தின் அடித்தளமாக எங்கும் நிறைந்த நனவு நிலையை கடவுள் மைய வாதங்கள் வழியாக முன்வைத்தனர்.
இம்மானுவேல் காந்து தொடங்கி, செருமானிய கருத்தியலாளர்களான எகல், யோஃகான் ஃவிக்டெ, பிரீடரிக் ஷெல்லிங், மற்றும் ஆர்தர் சோபென்க்ஹாயர் ஆகியோர் 19ஆம்- நூற்றாண்டின் மெய்யியலில் ஆதிக்கம் செலுத்தினார்கள். இந்த மரபானது, அனைத்து நிகழ்வுகளின் காரணமான மனம் சார்ந்த அல்லது இலட்சிய இயல்பே இலட்சியவாதக் கருத்தியல்களான பிரித்தானிய இலட்சியவாதத்திலிருந்து அறிவின் அடிப்படை வாதக் கோட்பாடு முதல் இருத்தலியல் வரையிலான பிறப்பினைக் கொடுத்தது என்பதை வலியுறுத்தியது. மார்க்சிசம், நடைமுறைவாதம் மற்றும் நேர்மறைவாதம் போன்ற மனோதத்துவ அனுமானங்களை நிராகரித்த கருத்தியல்வாதங்களிலும் கூட இந்த இலட்சியவாதத்தின் வரலாற்று செல்வாக்கு மையமாக உள்ளது.
வரையறை
இலட்சியவாதம்என்பது பல தொடர்புடைய பொருட்களைக் கொண்டுள்ளது. இது பார்ப்பதற்கு என்ற பொருளைத் தரக்கூடிய idein (ἰδεῖν) என்ற கிரேக்க வார்த்தையிலிருந்து வந்ததாகும். இந்த வார்த்தை ஆங்கிலத்தில் 1743 ஆம் ஆண்டு உள் நுழைந்துள்ளது. சாதாரண பயன்பாட்டில், உட்ரோ வில்சனின் அரசியல் கருத்துவாதம் பற்றி பேசும் போது, அது பொதுவாக உறுதிப்பாடான இயல்புத்தன்மையின் மீது நல்லியல்புகள், கொள்கைகள், மதிப்புகள், மற்றும் இலக்குகள் ஆகியவற்றின் முன்னுரிமைகளை சுட்டிக்காட்டுகிறது. நடைமுறைவாதத்தை அனுசரிப்பவர்களைப் போல் உலகம் தற்போது இருக்கும் நிலையைக் குறித்து கருத்தைச் செலுத்தாமல், இலட்சியவாத கருத்தியலாளர்கள் உலகம் எவ்வாறிருக்க வேண்டும் என்ற நோக்கில் உலகைப் புரிந்து கொள்ள விரும்புகிறார்கள்.கலையியலில், இதே போன்று, இலட்சியவாதமானது, கற்பனையையும், அழகின் மனவியல் கருத்துரு, பூரணத்துவத்திற்கான தரம், அடுத்தடுத்ததாக அடுக்கி வைக்கப்பட்டுள்ள அழகியல் சார்ந்த இயற்கையியல் மற்றும் இயல்பியல் ஆகியவற்றை உணர்வதற்கான முயற்சிகளை மேற்கொள்கிறது.
மேற்கோள்கள்
பகுப்பு:இந்திய மெய்யியல்
உங்கவீட்டு கல்யாணம்
உங்க வீட்டு கல்யாணம் 1975 ஆம் ஆண்டு வெளிவந்த தமிழ்த் திரைப்படமாகும். கே. கிருஷ்ணமூர்த்தி இயக்கத்தில் வெளிவந்த இத்திரைப்படத்தில் தேங்காய் சீனிவாசன், சுபா மற்றும் பலரும் நடித்துள்ளனர்.
வெளி இணைப்புகள்
பகுப்பு:1975 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:விஜய பாஸ்கர் இசையமைத்த தமிழ்த் திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள்
காண்டாபுரம் ஊராட்சி
காண்டாபுரம் ஊராட்சி (Kandapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள ஆர்.கே. பேட்டை வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 755 ஆகும். இவர்களில் பெண்கள் 361 பேரும் ஆண்கள் 394 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டெர்பியம் மூவாக்சைடு
டெர்பியம் மூவாக்சைடு (Terbium(III) oxide), அல்லது டெர்பியம் செசுகியுவாக்சைடு (terbium sesquioxide) என்பது அரியவகை தனிமவகையான டெர்பியத்தின் கனிமம் செசுகிவாக்சைடு ஆகும். இதன் மூலக்கூறு வாய்பாடு Tb2O3 ஆகும். கால்சியம் உடன் கலப்பிடப்பட்டால் இது ஒரு பி-வகை குறைக்கடத்தி ஆகும். டெர்பியம்(III,IV) ஆக்சைடை (Tb4O7) ஐதரசன் வாயுவில் 1300 °செ வெப்பநிலையில் 24 மணிநேரம் வைத்திருந்தால் டெர்பியம் மூவாக்சைடைப் பெற முடியும்.
இது ஒரு அடிப்படை ஆக்சைடு ஆகும். நீர்த்த அமிலங்களில் இதை எளிதாக கரைத்து விடமுடியும். இறுதியாக நிறமற்ற டெர்பியம் உருவாகிறது.
இதனுடைய படிகவடிவ அமைப்பு கனசதுர வடிவம் ஆகும். மேலும் இதனுடைய நெய்யரி மாறிலி மதிப்பு 1057 பி.மீ. ஆகும்.
மேற்கோள்கள்
பகுப்பு:ஆக்சைடுகள் பகுப்பு:டெர்பியம் சேர்மங்கள் பகுப்பு:செசுகியுவாக்சைடுகள்
ஜயதேவ உயன்கொட
பேராசிரியர் ஜயதேவ உயன்கொட (Jayadeva Uyangoda) இலங்கையின் ஒரு கல்விமானும், அரசறிவியல் துறைப் பேராசிரியரும் ஆவார்.
1970 ஆம் ஆண்டு காலப்பகுதியில் இடதுசாரி மாணவராக இருந்த இவர் மக்கள் விடுதலை முன்னணியின் பிரதான உறுப்பினராக செயல்பட்டார். 1971ம் ஆணடு இலங்கை அரசாங்கத்துக்கு எதிரான ஆயுதப் போராட்டத்தில் இணைந்து கொண்டார். இதற்காக இவர் கைது செய்யப்பட்டு சிறையில் அடைக்கப்பட்டார்.
சிறிது காலத்தின் பின் விடுதலை செய்யப்பட்ட உயன்கொட தனது கலாநிதிப்பட்டப்படிப்பை மேற்கொள்ள ஐக்கிய அமெரிக்காவின் ஹவாய் பல்கலைக்கழகத்துக்குச் சென்றார். அங்கு அவர் "வங்காளதேசத்தின் தேசியவாதமும் அரச கட்டமைப்பும்" என்ற தலைப்பில் கீழ் முனைவர் பட்டத்திற்கான ஆய்வினை மேற்கொண்டார்.
இலங்கையின் முரண்பாடுகளும் இனப்பிரச்சினை தொடர்பாகவும் அதிகம் பேசப்படுகின்றார். காலஞ்சென்ற கலாநிதி நீலன் திருச்செல்வத்தோடு இணைந்து இலங்கைக்கான மாதிரி அரசியல் யாப்பொன்றினை 1999 ஆம் ஆண்டில் வரைந்தார்.
"பிரவத" என்ற இதழின் ஸ்தாபக ஆசிரியராகக் கடமையாற்றுகின்றார். ஆங்கில மொழியில் வெளிவரும் இச் சஞ்சிகையானது இலங்கை தெற்காசிய நாடுகள் தொடர்பிலான தகவல்களைத் தாங்கி வருகின்றது.
சமாதனம் இன ஐக்கியம் முரண்பாடுக் கல்வி தொடர்பில் அரசியல் தொடர்பில் அதிக கவனம் செலுத்தி வரும் இவர் கட்டுரைகளையும் எழுதிவருகின்றார்.
பகுப்பு:இலங்கையின் கல்விமான்கள் பகுப்பு:1944 பிறப்புகள் பகுப்பு:வாழும் நபர்கள்
லூக் பெவன்
லூக் பெவன் (Luke Beaven, பிறப்பு: ஆகத்து 31 1989), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 2011 ல், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
லூக் பெவன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1989 பிறப்புகள் பகுப்பு:யூனிகார்ன்ஸ் துடுப்பாட்டக்காரர்கள் பகுப்பு:பெர்க்சையர் துடுப்பாட்டக்காரர்கள் பகுப்பு:வாழும் நபர்கள்
ஏப்ரல் மாதத்தில் (திரைப்படம்)
ஏப்ரல் மாதத்தில் என்பது 2002 ஆம் ஆண்டில் வெளிவந்த தமிழ்த் திரைப்படமாகும். ஸ்ரீகாந்த் மற்றும் சினேகா நடித்த இப்படத்தை எஸ். எஸ். ஸ்டான்லி இயக்கியுள்ளார்.
வெளி இணைப்புகள்
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சினேகா நடித்த திரைப்படங்கள் பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள் பகுப்பு:ஸ்ரீகாந்த் நடித்த திரைப்படங்கள்
இசுக்காட்டன்-பாவுமான் வினை
இசுக்காட்டன்-பாவுமான் வினை (Schotten–Baumann reaction) என்பது அமீன்கள் மற்றும் அமிலக் குளோரைடுகளிலிருந்து அமைடுகளைத் தயாரிக்கின்ற ஒரு தயாரிப்பு முறையாகும்.
சில சமயங்களில் ஓர் அமிலக் குளோரைடும் ஓர் ஆல்ககாலும் வினைபுரிந்து ஓர் எசுத்தர் உருவாகக் கூடிய வினையையும் இவ்வினையின் பெயரால் அழைக்கிறார்கள். 1883 ஆம் ஆண்டு செருமனியைச் சேர்ந்த காரல் இசுக்காட்டன் மற்றும் இயுகென் பாவ்மான் ஆகியோர் முதன் முதலில் இவ்வினையைக் குறித்து விவரித்தனர்.
வினையின் வினைவழிமுறை
முதல் படிநிலையில் அசைல் குளோரைடு அமீனுடன் வினைபுரிந்து ஓர் அமைடு புரோட்டான் மற்றும் குளோரைடு அயனியுடன் உருவாகிறது. இந்த அமில புரோட்டனை ஈர்க்க ஒரு காரத்தைச் சேர்க்க வேண்டியது அவசியமாகும். இல்லையெனில் வினை தொடர்ந்து நிகழாது. பெரும்பாலும் நீரிய காரக்கரைசல் வினைக்கலவையுடன் மெல்ல மெல்ல சேர்க்கப்படுகிறது.
பயன்பாடுகள்
இசுக்காட்டன்-பாவுமான் வினை அல்லது இசுக்காட்டன்-பாவுமான் வினை நிபந்தனைகள் கரிம வேதியியலில் இன்று பரவலாகப் பயன்படுத்தப்படுகின்றன. செயற்கை கேப்சாய்சின் எனப்படும் என்-வேனிலைல் நோனானமைடு தயாரித்தல், பென்சாயில் குளோரைடு மற்றும் பீனெத்திலமீன் ஆகியவற்றிலிருந்து பென்சமைடு தயாரித்தல், அசிட்டைல் குளோரைடுடன் (அசிட்டிக் நீரிலி இதற்கு மாற்றாகும்) சேர்க்கப்பட்ட பென்சைலமீனை அசைலேற்றம் செய்தல், முதலியன இதற்கு எடுத்துக்காட்டுகளாகும். 1903 ஆம் ஆண்டில் கண்டுபிடிக்கப்பட்ட எமில் பிசர் பெப்டைடு தயாரிப்பு முறையில் ஓர் ஆல்பா குளோரோ அமிலம் ஓர் அமினோ அமிலத்தின் எசுத்தருடன் சேர்த்து சுருக்க வினைக்கு உட்படுத்தப்படுகிறது. பின்னர் எசுத்தர் நீராற்பகுக்கப்பட்டு அமிலக் குளோரைடாக மாற்றப்படுகிறது. இதனால் பெப்டைடு சங்கிலி மற்றொரு அலகால் நீட்டிக்கப்படுகிறது. இறுதிப் படிநிலையில் குளோரைடு அணு அமினோகுழுவால் இடப்பெயர்ச்சி செய்யப்பட்டு பெப்டைடு தயாரித்தல் சுழற்சியை நிறைவு செய்கிறது.
மேற்கோள்கள்
பகுப்பு:கரிம-வேற்றணுப் பிணைப்பு உருவாகும் வினைகள் பகுப்பு:பெயர் வினைகள் பகுப்பு:அமைடு தொகுப்பு வினைகள்
அல்லாரை
அல்லாரை, இலங்கை வட மாகாணம் யாழ்ப்பாணம் தென்மராட்சி சாவகச்சேரி பிரதேச செயலாளர் பிரிவில் அமைந்துள்ள ஒரு சிறிய கிராமம் ஆகும். இக்கிராமத்துக்குத் தெற்கே கச்சாய் கடல் நீரேரி, தென் மேற்கே சாவகச்சேரி, மேற்கே மீசாலை, வடக்கே மந்துவிலும் வட கிழக்கே கொடிகாமம், கிழக்கே கச்சாய் எல்லைகளாக உள்ளன. இந்த கிராமம் பார்ப்பதுக்கு அழகாக இருந்தாலும், பொருளாதார வசதியில் பெரிய அளவில் முன்னேறவில்லை. இலங்கையின் அரசியல் செல்வாக்கும் இந்த கிராமத்தை பொறுத்தவரையில் குறைவுதான். இந்த கிராமத்தில் வாழும் மக்கள் நடுத்தர வர்க்கத்தை சேர்ந்தவர்களாகவே உள்ளனர்.
அல்லாரை தமிழ் கலவன் பாடசாலை
1930ஆம் ஆண்டிற்கு முன்னர் அல்லாரை, மீசாலை கிழக்கு, வெள்ளாம் போக்கட்டி, கச்சாய் ஆகிய பகுதிகளுக்குப் பொதுவாகக் கச்சாய்க்கிராமத்தில் ஒரு அமெரிக்கன் மிசன் பாடசாலை இயங்கிவந்தத்து. சைவப் பிள்ளைகள் கல்வி கற்பதற்கும் சமய அறிவைப்பெறுவதற்கும் அதுவித வசதியும் இருக்கவில்லை.
எனவே இங்குள்ள சிறார்களின் கல்வி விருத்தியடையவேண்டுமென்ற உயர்ந்தநோக்குடன் அல்லரையைச் சேர்ந்த எஸ் .கே. செல்லையா அவர்கள் உயர் அதிகாரிகளுடன் தொடர்புகொண்டு பெரு முயற்சியால் அல்லாரை தமிழ் கலவன் பாடசாலை தொடங்கப்பட்டது. 1930 ஆம் ஆண்டு பாடசாலைக் கட்டடத்தினை அமைப்பதற்கான தனது காணி ஒன்றை நன்கொடையாகக் கொடுத்து பாடசாலைக் கட்டடத்திற்கு அத்திவாரமிட்டார். முதலில் அதிபர் விடுதி ஒன்றும் பாடசாலை வகுப்பறைகளுக்காகக் கொட்டிலும் அமைக்கப்பட்டது.
அமரர் திரு. தம்பிமுத்து பாடசாலையின் முதல் அதிபராக நியமனத்தை ஏற்றுக்கொண்டார். ஆரம்பத்தில் 30 மாணவர்களுடன் ஆரம்பிக்கப்பட்ட பாடசாலையில் திரு. தம்பிமுத்து ஆசிரியராகக் கடமையாற்றினார். தற்போது வரை திருமதி. க. யோகநாதன் பாடசாலை அதிபர் பொறுப்பையேற்று நடாத்தி வருகிறார்.
வெளி இணைப்புகள
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மா. அரங்கநாதன்
'''மா. அரங்கநாதன்''' (இறப்பு: ஏப்ரல் 16, 2017) என்பவர் ஒரு தமிழ் எழுத்தாளராவார். இவர் கன்னியாகுமரி மாவட்டம் திருப்பதிசாரம் (திருவண்பரிசாரம்) கிராமத்தில் பிறந்தவராவார், பின்னர் சென்னைக்குக் குடிபெயர்ந்தார். இவர் சங்க இலக்கியம், சைவ சித்தாந்தம், மேலைநாட்டு இலக்கியங்கள், திரைப்படங்கள் ஆகியவற்றில் ஆழ்ந்த ஈடுபாடு கொண்டவர். இவர் முன்றில் என்ற இலக்கியச் சிற்றிதழை நடத்திவந்தார், 1988 முதல் 1996 வரை 19 இதழ்களாக வெளிவந்த இந்த இதழ் சிற்றிதழ் வரலாற்றில் சிறந்த இடத்தை பெற்றது. இவரது படைப்புகள் பல, பல்கலைக்கழகங்களில் பாடமாக வைக்கப்பட்டுள்ளன. இவரது 86 சிறுகதைளை சாந்தி சிவராமன் என்பவர் ஆங்கிலத்தில் மொழியாக்கம் செய்துள்ளார். சென்னை மாநகராட்சியில் எழுத்தராகப் பணியாற்றி ஓய்வு பெற்றவர். 50 ஆண்டுகளுக்கு மேலாக சென்னையில் வசித்து வந்தவர், அரசுப் பணியிலிருந்து ஓய்வுபெற்று, பின்னர் புதுச்சேரியில் வசித்துவந்தார்.
மேற்கோள்கள்
பகுப்பு:கன்னியாகுமரி மாவட்ட நபர்கள் பகுப்பு:தமிழ் சிறுகதையாளர்கள் பகுப்பு:2017 இறப்புகள் பகுப்பு:தமிழக எழுத்தாளர்கள்
ஸ்ரீ வெங்கடேசுவரா விலங்கியல் பூங்கா
ஸ்ரீ வெங்கடேஸ்வரா விலங்கியல் பூங்கா (Sri Venkateswara Zoological Park) இந்தியாவின் ஆந்திராவின் திருப்பதியில் அமைந்துள்ளது.
வரலாறு
இந்த உயிரியல் பூங்கா 29 செப்டம்பர் 1987இல் நிறுவப்பட்டது. இந்த உயிரியல் பூங்கா 5,532 acre பரப்பளவில் அமைந்துள்ளது. இது ஆசியாவின் மிகப்பெரிய விலங்கியல் பூங்காவாகும்.
விலங்குகள்
மிருகக்காட்சிசாலையின் முக்கிய அம்சங்கள்:
இந்த மிருகக்காட்சிசாலையில் 'பாலாஜி' என்று அழைக்கப்படும் அதிக எடையுடன் கூடிய சிறுத்தை ஒன்று இருந்தது, இதன் எடை 139 - 143 kg (சாதாரண எடை 70 kg. 1996இல் பிடிக்கப்பட்டபோது பாலாஜியின் வயது 12 எடை வயதில் 108 - 113 kg ஆகும். இச்சிறுத்தை தினமும் 4 kg மாட்டிறைச்சியினை, மிருகக்காட்சிசாலையில் உள்ள மற்ற சிறுத்தைகளைப் போலவே உண்ணுகிறது. பூங்காவின் நிர்வாகம் கின்னஸ் புத்தக அதிகாரிகளுடன் தொடர்பிலிருந்தனர். நோய் மற்றும் முதுமை காரணமாக, 11 ஜூன் 2013 அன்று தனது 27 வயதில் பாலாஜி இறந்தது.
வெளி இணைப்புகள்
பகுப்பு:Coordinates on Wikidata பகுப்பு:விலங்குகள் காப்பகங்கள்
சுள்ளான்
சுள்ளான் (Sullan) 2004 ஆம் ஆண்டில் வெளிவந்த தமிழ்த் திரைப்படம். ரமணாவின் இயக்கத்தில் வெளிவந்த இத்திரைப்படத்தில் தனுஷ், சிந்து துலானி (அறிமுகம்), மணிவண்ணன், பசுபதி மற்றும் பலர் நடித்திருந்தனர். அறிவுமதி, பா. விஜய், நா. முத்துக்குமார், கபிலன், யுகபாரதி ஆகியோரின் பாடல்களுக்கு வித்யாசாகர் இசையமைத்திருந்தார்.
பாடல்கள்
ஒலிப்பதிவு: வித்தியாசாகர்
பகுப்பு:2004 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:தனுஷ் நடித்துள்ள திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
ஆஷிஸ் நந்தி
ஆஷிஸ் நந்தி ( আশিস নন্দী   ; பிறப்பு 1937) என்பவர் ஒரு இந்திய அரசியல் உளவியலாளர், சமூக கோட்பாட்டாளர் மற்றும் விமர்சகர் ஆவார். இவர் ஒரு பயிற்சிபெற்ற மருத்துவ உளவியலாளர். நந்தி ஐரோப்பிய காலனித்துவம், வளர்ச்சி, நவீனத்துவம், மதச்சார்பின்மை, இந்துத்துவம், அறிவியல், தொழில்நுட்பம், அணுசக்தி, அகல்குடிவாதம், கற்பனாவாதம் ஆகியவை குறித்து தத்துவார்த்த விமர்சனங்களை வழங்கியுள்ளார். அகல்குடிவாதம் மற்றும் விமர்சன பாரம்பரியம் தொடர்பான மாற்று கருத்துகளையும் வழங்கியுள்ளார். மேற்கூறியவற்றைத் தவிர, இந்தியாவின் வணிக திரைப்படத்தின் அசல் வரலாற்றையும், அரசு மற்றும் வன்முறை பற்றிய விமர்சனங்களையும் வழங்கியுள்ளார்.
நந்தி 2007 இல் ஃபுக்குவோக்கா ஆசியப் பண்பாட்டுப் பரிசைப் பெற்றார். 2008 ஆம் ஆண்டில், சர்வதேச அமைதிக்கான தி கார்னகி எண்டோமென்ட் வெளியிட்ட பாரின் பாலிசி இதழின் தலைசிறந்த  100  அறிவுஜீவிகள் பட்டியலுக்கான வாக்கெடுப்பு பட்டியலில் இவர் இடம்பிடித்தார்.
ஆரம்பகால வாழ்க்கை மற்றும் கல்வி
நந்தி 1937 இல் பீகார் மாநிலம் பாகல்பூரில் ஒரு வங்காளி கிறிஸ்தவ குடும்பத்தில் பிறந்தார். இவர் சதீஷ் சந்திர நந்தி மற்றும் பிரபுல்லா நளினி நந்தி ஆகியோரின் மூன்று மகன்களில் மூத்தவர் ஆவார். மேலும் இவர் பிரிதிஷ் நந்தியின் சகோதரரும் ஆவார். பின்னர், இவரது குடும்பம் கல்கத்தாவுக்கு குடிபெயர்ந்தது. நந்தியின் தாயார் கல்கத்தாவின் லா மார்டினியர் பள்ளியில் ஆசிரியராக இருந்தார், பின்னர் பள்ளியின் முதல் இந்திய துணை முதல்வரானார். இவருக்கு 10 வயதாக இருந்தபோது, பிரித்தானிய இந்தியாவானது இந்தியா மற்றும் பாகிஸ்தான் என இரண்டு இறையாண்மை கொண்ட நாடுகளாகப் பிரிக்கப்பட்டது. அதைத் தொடர்ந்து ஏற்பட்ட மோதல்கள் மற்றும் அட்டூழியங்களை அப்போது இவர் நேரில் கண்டார்.
மருத்துவக் கல்லூரியில் படித்துவந்த இவர் அதில் இருந்து விலகி, மூன்று ஆண்டுகளுக்குப் பிறகு நாக்பூரின் ஹிஸ்லோப் கல்லூரியில் சமூக அறிவியல் படிப்பதற்காக சேர்ந்தார். பின்னர் சமூகவியலில் முதுகலைப் பட்டம் பெற்றார். இருப்பினும், இவரது கல்வி ஆர்வம் மருத்துவ உளவியலில் மிகுந்து இருந்தது. பின்னர் இவர் அகமதாபாத்தில் உள்ள குஜராத் பல்கலைக்கழக உளவியல் துறையில் முனைவர் (பி.எச்.டி) பட்ட ஆய்வுவை மேற்கொண்டார்.
கல்வி வாழ்க்கை
பேராசிரியர் நந்தி ஒரு அறிவுஜீவி, இவர் பல மாறுபட்ட சிக்கல்களை அடையாளம் கண்டு ஆராய்கிறார். இவர் கடந்த இரண்டு தசாப்தங்களாக விரிவாக எழுதிவருகிறார்.
படைப்புகள்
புத்தகங்கள் தேர்ந்தெடுக்கப்பட்ட கட்டுரைகள்
சர்ச்சைகள்
2013 சனவரியில் நடைபெற்ற ஜெய்ப்பூர் இலக்கிய விழாவின் போது, இந்தியாவில் "கீழ்" சாதியினரிடமிருந்தே ஊழல் வருவதாக சர்ச்சைக்குரிய அறிக்கைகளை வெளியிட்டதாக குறிப்பிடபட்ட ஒரு குழுவில் நந்தி பங்கேற்றார். கீழ்கண்டவை அவர் கூறியதாக தெரிவிக்கப்பட்டது,
இதனையடுத்து   எஸ்சி / எஸ்டி மற்றும் இதர பிற்படுத்தபட்ட சாதியினர் மத்தியில் ஊழல் நிலவுவது தொடர்பான இவரது அறிக்கைக்கு எதிராக வண்கொடுமை சட்டத்தின் கீழ் முதல்தகவல் அறிக்கையானது இராசத்தான் காவல் துறையினரால் தாக்கல் செய்யபட்டது. இதனையடுத்து நந்தியின் வழக்கறிஞர் உச்ச நீதிமன்றத்தை நாடி இவருக்கு எதிராக பதியப்பட்ட வழக்குகளை தள்ளுபடி செய்யக் கோரிய பிறகு இவரைக் கைது செய்ய 1 பிப்ரவரி 2013 அன்று உச்சநீதிமன்றம் தடை விதித்தது.
இதனிடையே தமது பேச்சு தவறாக புரிந்துகொள்ளப்பட்டுள்ளதாக ஆஷிஸ் நந்தி தெரிவித்தார். இது தொடர்பாக அவர் வெளியிட்டுள்ள அறிக்கையில்," நான் சொல்ல வந்த கருத்து இதுவல்ல; புரிந்து கொள்ளப்பட்டிருக்கும் கருத்து நான் சொல்ல விரும்பிய கருத்தும் அல்ல. என் கருத்தில் எந்த உள நோக்கமும் இல்லை என்றும், இதில் யார் மனதாவது புண்பட்டிருந்தால் மன்னிப்புக் கேடபதாகவும் தெரிவித்தார்.
நரேந்திர மோடியை பற்றிய பார்வை
பாபர் மசூதி சர்ச்சைகளின் போது, ஆஷிஸ் நந்தி ஆர்எஸ்எஸ் உறுப்பினர்களுடன் தொடர் நேர்காணல்களை நிகழ்த்தத் தொடங்கினார். பயிற்சி பெற்ற உளவியலாளரான இவர், வளர்ந்து வரும் இந்து தேசியவாதிகளின் மனநிலையை அறிய விரும்பினார். இவர் சந்தித்தவர்களில் ஒருவரான நரேந்திர மோதி, அப்போது கொஞ்சம் பிரபலமான பாஜக செயல்பாட்டாளராக இருந்தார். நந்தி மோடியை பல மணி நேரம் செவ்வி கண்டார். பின்னர் மோடி பற்றிய கணிப்பை எழுதினார். இவர் ஒரு சர்வாதிகார ஆளுமையின் அனைத்து பண்புகளையும் வெளிப்படுத்தினார். இந்தியாவுக்கு எதிராகச் சதிபுரிவதில் ஒவ்வொரு இசுலாமியரும் சக்தி வாய்ந்த பயங்கரவாதி - சந்தேகத்திற்குரிய தேசத்துரோகி என்று கூறி, உலக அலவிலான ஒரு சதிக் கோட்டாட்டை அமைதியாகவும் பொறுமையான குரலிலும் மோடி எனக்கு விளக்கினார். மேலும் நந்தி கூறியது: "'மோடி ஒவ்வொரு உணர்விலும் ஒரு பாசிசவாதி. நான் இதை அவதூறாக சொல்லவில்லை. இது ஒரு அறுதியீட்டு வகை.'"
வெளி இணைப்புகள்
பகுப்பு:இந்திய அரசியல் எழுத்தாளர்கள் பகுப்பு:பீகார் அறிவியலாளர்கள் பகுப்பு:இந்திய சமூகவியலாளர்கள் பகுப்பு:வாழும் நபர்கள் பகுப்பு:வங்காள மக்கள் பகுப்பு:1937 பிறப்புகள் பகுப்பு:Articles with hCards
உப்பிலியாபுரம் ஊராட்சி ஒன்றியம்
உப்பிலியாபுரம் ஊராட்சி ஒன்றியம், தமிழ்நாட்டின் திருச்சிராப்பள்ளி மாவட்டத்தில் உள்ள பதினான்கு  ஊராட்சி ஒன்றியங்களில் ஒன்றாகும். உப்பிலியாபுரம் ஊராட்சி ஒன்றியம் பதினெட்டு   ஊராட்சி மன்றங்களை கொண்டுள்ளது. துறையூர் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் உப்பிலியாபுரத்தில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, உப்பிலியாபுரம் ஊராட்சி ஒன்றியத்தின் மொத்த மக்கள் தொகை 87,205 ஆகும். அதில் பட்டியல் இன மக்களின் தொகை 21,347 ஆக உள்ளது. பட்டியல் பழங்குடி மக்களின் தொகை 5,327 ஆக உள்ளது.
ஊராட்சி மன்றங்கள்
உப்பிலியாபுரம் ஊராட்சி ஒன்றியத்தில் உள்ள பதினெட்டு கிராம ஊராட்சி மன்றங்களின் விவரம்;
மேற்கோள்கள்
பகுப்பு:திருச்சிராப்பள்ளி மாவட்ட ஊராட்சி ஒன்றியங்கள்
டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன்
டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன் (Transformers: Revenge of the Fallen) என்பது 2009 ஆம் ஆண்டு வெளியான அமெரிக்க அறிவியல் புதின திரைப்படமாகும். இந்த திரைப்படம் மைக்கேல் பே என்பவரால் இயக்கப்பட்டு, ஸ்டீவென் ஸ்பீல்பர்க் (Steven Spielberg) என்பவரால் தயாரிக்கப்பட்டது. இப்படம் டிரான்ஸ்ஃபார்மர் (2007) வரிசையின் பின்‌தொடர்ச்சியாகவும், நேரடி ஆக்‌ஷன் டிரான்ஸ்ஃபார்மர் வரிசையின் இரண்டாவது படமாகவும் உள்ளது. கதையின் கரு ஆட்டோபாட்கள் (Autobots) மற்றும் டிசெப்டிகான்களுக்கு (Decepticons) இடையேயான யுத்தத்தில் நடுவே மாட்டிக் கொள்ளும் சாம் விட்விக்கியை (Sam Witwicky) (ஷியா லாபியாஃப்) சுற்றியே உள்ளது. கதையில் இவர் சைபர்டிரானியன் (Cybertronian) அடையாளங்களைக் குறித்து கனவுகள் பெற்று நெடுங்காலமாக கைப்பற்றப்பட்ட நிலையிலிருக்கும் த ஃபாலன் என்ற தலைவர் மூலமாக ஆணைகளைப் பெற்றுவரும் டெசப்டிகான்ஸ் மூலமாக வலைவிரித்து தேடப்பட்டு வருகிறார். த ஃபாலன் டிசெபடிகான்களுக்கு ஒரு எனர்கான் மூலத்தை அளிக்கும் ஒரு இயந்திரத்தை கண்டுபிடித்து செயல்படுத்துவதன் மூலம் பூமியின் மீது பழிவாங்க நாடுகிறார். இந்த முழு செயல்பாடுகளில் பூமியிலுள்ள அனைத்து உயிரினமும் அழியக்கூடிய வாய்ப்பிருக்கிறது.
அமெரிக்க இயக்குநர்கள் சங்கம் மற்றும் திரை நடிகர்கள் சங்கம் ஆகியவைகளின் சாத்தியமான வேலைநிறுத்தங்களால் காலக் கெடுக்கள் மோசமடையக் கூடிய நிலை வந்த போது, எழுத்தாளர்களான ரொபர்ட்டோ ஆர்சி, அலெக்ஸ் குர்ட்ஸ்மேன் மற்றும் தொடரில் புதிதாக சேர்ந்த எஹ்ரன் க்ரூகர் அவர்களின் திரைப்படிவம் (ஸ்கிரிப்ட்மெண்ட்) மற்றும் உருவககாட்சியமைத்தலின் உதவியோடு சரியான நேரத்தில் பே தயாரிப்பை முடித்தார். படப்பிடிப்பு 2008 ஆம் ஆண்டு மே முதல் 2008 ஆம் ஆண்டு நவம்பர் மாதம் வரை நடைபெற்றது.
கதைக்கரு
பல்லாயிரம் ஆண்டுகளுக்கு முன்பு டிரான்ஸ்ஃபார்மர்கள் என்ற ஒரு பழமையான இனம் எனர்கான் மூலங்களை அண்டம் முழுவதும் தேடிக்கொண்டிருந்தது வெளியாகிறது. த டைனஸ்டி ஆஃப் பிரைம்ஸ் (Dynasty of Primes) என்றழைக்கப்பட்ட அவர்கள் நட்சத்திரங்களை சக்தியிழக்க செய்து அவைகளை எனர்கானாக்கி சைபர்டிரானின் ஆல்ஸ்பார்க்கிற்கு சக்தியளிக்க சன் ஹார்வெஸ்டர்ஸ் என்ற இயந்திரங்களை பயன்படுத்தினார்கள். உயிர்கள் வாழும் உலகத்தை விட்டு விடுவதாக பிரைம்ஸ் ஒத்துக் கொண்டிருந்தனர். ஆனால் 17,000 கி.முவில் “த ஃபாலன்” என்று பட்டபெயரிடப்பட்ட, ஒரு சகோதரர் பூமிக்கு ஒரு சன் ஹார்வஸ்டரை உண்டாக்கினார். மீதமுள்ள சகோதரர்கள் சன் ஹார்வஸ்டரை முடுக்கிவிடும் மேட்ரிக்ஸ் ஆஃப் லீடர்ஷிப் என்ற சாவியை - பூமியைப் பழிவாங்குவதை உறுதியாகக் கொண்டிருந்த த ஃபாலன் -இடமிருந்து ஒளித்து வைப்பதற்காக தங்கள் உறுப்புகளை தியாகம் செய்தனர்.
இன்றைய நாளில் முந்தைய படத்தின் நிகழ்வுகள் முடிந்து இரண்டு வருடங்களுக்குப் பின்பு டிமஸ் பிரைம், பூமியில் மீதமிருக்கிற டிசெப்டினான்களைக் கொல்ல தன்னுடைய சொந்த ஆட்டோபாட்கள் அணி (ஆர்சி (Arcee), கிரோமியா (Chromia), எலிடா ஒன் (Elita One), சைட்ஸ்வைப் (Sideswipe), ஜோல்ட் (Jolt) மற்றும் ஸ்கிட்ஸ் (Skids), மட்ஃபிளாப் (Mudflap) என்ற இரட்டையர்கள் ஆகிய புது முகங்கள் உட்பட) மற்றும் மனித துருப்புகள் அடங்கிய NEST என்ற ஒரு இராணுவ நிர்வாகத்தை தலைமை தாங்குவதாக தெரிகிறது. ஷாங்காயில் ஒரு தூதுப்பணியிலிருக்கும் போது ஆப்டிமஸும் (Optimus) அவனுடைய குழுவினரும் டிசெப்டிகான்களின் சைட்வேஸையும் “த ஃபாலன் மறுபடியும் எழுந்திருப்பான்” என்ற எச்சரிக்கையை டெமாலிஷரிடமிருந்து பெற்று அவனையும் அழிக்கின்றனர். இங்கே அமெரிக்காவில் சாம் விட்விக்கி அழிக்கப்பட்ட ஆல்ஸ்பார்க்கின் ஒரு குச்சியைக் கண்டுபிடிக்கிறார். அதை தொடும் போதும் அந்த குச்சி அவருடைய மூளையை சைபர்டிரானியன் (Cybertronian) அடையாளங்களால் நிரப்புகிறது. அது அபாயமானதென்று கருதி சாம் அந்த ஆல்ஸ்பார்க் குச்சியை அவருடைய பெண் தோழி மிகேலா பேன்ஸிடம் (Mikaela Banes) பத்திரமாக வைத்துக் கொள்ள கொடுத்து அவளையும் பம்பல்பீயையும் விட்டு விட்டு கல்லூரிக்கு செல்கிறார். அங்கு வந்த போது சாம் ஒரு வேற்றுலக சூழ்ச்சி இணையத்தளம் நடத்தும் தன்னுடைய கல்லூரி அறைத் தோழரான (ரூம்-மேட்) லியோ ஸ்பிட்ஸையும், தன்னோடு பாலியல் தொடர்பு வைத்துக் கொள்ள முனையும் ஆலிஸ் என்ற பெண்மணியையும் சந்திக்கிறார். இப்புறம் வீட்டில் டிசெப்டிகான் வீலீ சில்லை (சார்டு) திருட முயல்கிறான், ஆனால் மிகேலா மூலமாக கைப்பற்றப்படுகிறான். தன்னையே கட்டுப்படுத்த முடியாத அளவுக்கு சைபர்டிரானியன் மொழியில் எழுதிக் கொண்டிருந்ததால் மனதளவில் தொய்ந்து போன சாம் மிகேலாவை அழைக்கிறார். அவள் உடனே கிளம்புகிறாள்.
டிசெப்டிகான் ஒலிஅலை ஒரு அமெரிக்க செயற்கைக்கோளில் அத்து மீறி புகுந்து இறந்து போன டிசெப்டிகான் தலைவர் மெகாடரான் மற்றும் ஆல்ஸ்பார்க்கின் மற்றொரு துண்டின் இடங்களைக் கண்டுபிடிக்கிறது. டிசெப்டிகான்கள் அந்த சில்லை மீட்டெடுத்து அதை வைத்து மெகட்ரானை மறுபடியும் உயிருடன் கொண்டு வருகின்றனர். மெகட்ரான் விண்வெளிக்கு பறந்து ஸ்டார்ஸ்கிரீமுடனும் (Starscream) அதனுடைய தலைவனான த ஃபாலன் இன் த நெமிஸிஸுடனும் சேர்ந்து கொள்கிறார். மேட்ரிக்ஸ் ஆஃப் லீடர்ஷிப்பின் (Matrix of ஈயம்ership) இடத்தை த ஃபாலன் கண்டுபிடிப்பதற்காக சாமை கைப்பற்ற மெகட்ரானுக்கும் ஸ்டார்ஸ்கிரீனுக்கும் அறிவுறுத்துகிறார். சாமின் கிளர்ச்சிகள் மோசமடைய அடைய, மிகேலா அவர்கள் தங்குமிடத்திற்கு வருகிறார். அதே நேரத்தில், ஆலிஸ் டிசெப்டிகான் ஆளாக நடிக்கிறாளென்று புலப்படுகிறது. அவள் சாமை தாக்குகிறார். மிகேலா, சாம் மற்றும் அவனுடைய நண்பர் லியோ, ஆலிஸை அழித்துவிட்டு வெளியே கிளம்புகின்றனர். ஆனால் டிசெப்டிகான் கிரைண்டரால் கைப்பற்றப்படுகிறார்கள். “த டாக்டர்’ என்று அழைக்கப்படுகிற டிசெப்டிகான் சாமுடைய மூளையை எடுக்க தயாராகும்போது ஆப்டிமஸும் பம்பல்பீயும் அங்கு வந்து அவனை காப்பாற்றுகிறார்கள். அதிலிருந்து வரும் ஒரு சண்டையில் ஆப்டிமஸ் மெகட்ரான், கிரைண்டர் மற்றும் ஸ்டார்ஸ்கிரீனை ஈடுபடுத்துக்கிறான். ஆப்டிமஸ் கிரண்டரை கொன்று ஸ்டார்ஸ்கிரீமின் கையை வெட்டுவதில் வெற்றியடைகிறான். ஆனால் அவன் பின்னாலிருந்து தாக்கப்பட்டு பிறகு மெகட்ரானினால் நெஞ்சில் உருவக்குத்தப்பட்டு இறக்கிறான். ஆப்டிமஸை காப்பாற்ற முடியாத நிலையில் சாமை காப்பாற்ற ஆட்டோபாட் குழு வந்த போது மெகட்ரானும் ஸ்டார்ஸ்கிரீமும் அங்கிருந்து வெளியேறுகின்றனர்.
பிரைமின் இறப்புக்கு பின் த ஃபாலன் அவனுடைய சிறையிருப்பிலிருந்து விடுவிக்கப்படுகிறான். மெகாட்ரான் இந்த கிரகத்தின் மேல் ஒரு முழு மூச்சு தாக்குதலுக்கு ஆணையிடுகிறான். த ஃபாலன் உலகத்துடன் பேசி அவர்கள் சாமை டிசெப்டிகான்களிடம் ஒப்படைக்கவில்லை என்றால், அவர்களுடைய தாக்குதலை தொடரப்போவதாகக் கூறுகிறான். சாம், மிகேலா, லியோ, பம்பல்பீ மற்றும் வீலீ மறுபடியும் அணி திரள்கிறார்கள். லியோ தன்னுடைய இணையத்தள போட்டியாளரான “ரோபோவாரியர்” ஒரு நல்ல துணையாக இருப்பாரென்று ஆலோசனை வழங்குகிறார். “ரோபோவாரியர்” (RoboWarrior)என்பவர் முன்னாள் செக்டர் 7 பணியாளர் என்று தெரியவருகிறது. அந்த அடையாளங்களை ஒரு டிசெப்டிகானால் படிக்கமுடியும் என்று குழுவிற்கு தெரிவிக்கிறார். மிகேலா பிறகு வீலியை வெளிவிடுகிறார். வீலியால் அந்த மொழியை படிக்க முடியவில்லை. ஆனால் அது பிரைம்ஸுடைய மொழியென்று கண்டறிந்து ஜெட்ஃபையர் என்ற ஒரு டிசெப்டிகான் நாடியிடம் (சீக்கர்) குழுவை நேர்முகப்படுத்துகிறார். பிறகு அவர்கள் எஃப்.உட்வார்-ஹேசி மையத்தில் ஜெட்ஃபையரை கண்டுபிடித்து ஆல்ஸ்பார்க்கின் ஒரு சில்லை கொண்டு அதை மறு செயல்படுத்துகின்றனர். குழுவை இஜிப்டிற்கு தொலை அறிக்கை செய்தபின் த ஃபாலனை ஒரு பிரைம் மட்டுமே கொல்ல முடியுமென்று ஜெட்ஃபையர் விளக்கி அடையாளங்களை மொழிப்பெயர்க்கிறார். அந்த அடையாளங்கள் மேட்ரிக்ஸ் ஆஃப் லீடர்ஷிப்பின் அருகாமையிலுள்ள ஒரு வனாந்தரத்திலிருப்பதாக ஒரு புதிரை வெளியாக்குகிறது. அந்த துப்புகளை வைத்துக் கொண்டு குழு கல்லறைக்கு வருகிறது. அங்கு ஒரு வழியாக மேட்ரிக்ஸை கண்டுபிடிக்கிறார்கள். ஆனால் அது சாமுடைய கைகளில் நொறுங்கிவிடுகிறது. மேட்ரிக்ஸால் இன்னமும் ஆப்டிமஸை மறு உயிரளிக்க முடியுமென்று நம்பி சாம் அந்த மனலை கையில் அள்ளிக் கொண்டு சிமன்ஸ் மேஜர் வில்லியம் லெனாக்ஸை அழைக்கவும் மற்ற ஆட்டோபாட்களையும் ஆப்டிமஸின் உடலையும் கொண்டு வரவும் சொல்லும்படி அறிவுறுத்துகிறார்.
ஆட்டோபாட்களுடன் இராணுவம் வருகிறது. ஆனால் அதே வேளையில் டிசெப்டிகான்களும் வந்து சேருகின்றனர் யுத்தம் துவங்குகிறது. அந்த சண்டையின் போது டிசெப்டிகான் டிவாஸ்டேடர் உருவாக்கப்பட்டு பிரமிடுகள் ஒன்றிலிருந்து அது சன் ஹார்வஸ்டரை தோண்டி எடுக்கின்றது. ஆனால் அது ஏஜெண்ட் சிமன்ஸின் உதவியால் அமெரிக்க இராணுவத்தினால் அழிக்கப்படுகிறது. ஜெட்ஃபையர் வந்து மிக்ஸ்மாஸ்டரை அழிக்கிறது. ஆனால் அது ஸ்கார்பொனோக் மூலமாக சாகக்கிடக்க காயப்படுத்தப்படுகிறது. விமானப்படை டிசெப்டிகான்களை குண்டு மழையிடுகிறது (கார்பெட் பாம்) ஆனால் அந்த தாக்குதலிலிருந்து மெகட்ரான் தப்பித்து சாமை அழித்து விடுகிறான். ஒரு கனவில் சாம் மற்ற பிரைம்களை சந்திக்கிறார். அதில் அவர்கள் மேட்ரிக்ஸ் ஆஃப் லீடர்ஷிப் கண்டுபிடிக்கப்படுவதில்லை சாம் செய்தது போல சம்பாதிக்கப்படுகிறது என்று கூறுகின்றனர். அவர்கள் சாமிற்கு பிரைம்களின் கடைசி வம்சத்தாரான ஆப்டிமஸ் மேலிருந்த பக்தியை அங்கிகரிக்கின்றனர். மேலும் ஆப்டிமஸை மறுபடியும் உயிருக்கு கொண்டுவருவதற்கு முன் மேட்ரிக்ஸை ஆப்டிமஸுடைய பொறியுடன் சேர்க்க அறிவுறுத்துகின்றனர். மேட்ரிக்ஸ மணல் தூசியிலிருந்து மறுபடியும் ஒன்று சேர்க்கப்பட்டு சாம் அதை உபயோகித்து ஆப்டிமஸை உயிருக்கு கொண்டுவர முயல்கிறார். அப்போது த ஃபாலன் வந்து மேட்ரிக்ஸை திருடி டிசெப்டிகான் டிவாஸ்டேடர் மூலமாக வெளிக்கொணரப்பட்ட சன் ஹார்வெஸ்டரை செயல்படுத்தி ஆட்டோபாட் அணியை மேற்கொள்கிறான். அவனுடைய கடைசி சில நிமிடங்களில் ஜெட்ஃபையர் தன்னுடைய பாகங்களையும் பொறியையும் ஆப்டிமஸிடம் தன்னிச்சையாக அளிக்கிறான். அதிகரித்த ஆற்றல்களுடன் ஆப்டிமஸ் சன் ஹார்வெஸ்டரை அழித்து மெகாட்ரானையும் த ஃபாலனையும் எதிர்கொண்டு த ஃபாலனை கொல்கிறான். பின்பு சாம் மிகேலாவின் அன்பிற்கு பதிலளிக்கிறார், அப்போது மெகாட்ரானும் ஸ்டார்ஸ்கிரீமும் பின்வாங்கி யுத்தம் முடிவடையவில்லையென்று உறுதிமொழிகின்றனர்.
மனிதர்களும் டிரான்ஸ்ஃபார்மர்களும் ஒரு பொதுவான கடந்த காலத்தை பகிர்ந்து கொள்கிறார்கள் என்ற செய்தியை ஆப்டிமஸ் வின்வெளியில் அனுப்புவதோடு படம் முடிவடைகிறது.
இறுதியில் பெயர்கள் போடப்படும்போது சாம் கல்லூரிக்கு திரும்புகிறார்.
ஆட்டோபாட்கள்
மூன்று சகோதரிகள் பெயர்கள்:
ஆர்ஸி முதலில் 2007 ஆம் ஆண்டு படத்தில் ஒரே மோட்டர் சைக்கிளிலிருந்து ரோபோவாக உருமாறுவதாக இருந்தது. ஆனால் மற்ற படங்களுடன் ஒப்பிடும்போது மிகவும் சிறியதாக இருப்பதாக எண்ணங்கள் இருந்ததால் இது கைவிடப்பட்டது. மேலும் 2007 ஆம் ஆண்டு படத்தின் பொம்மை வரிசையிலும் உடனிணைந்த வண்ணத்தொடர்களிலும் அவளும் மற்ற பெண் டிரான்ஸ்ஃபார்மர்களும் காட்சியளித்தாலும் அவளுடைய பாலினத்தை விவரிக்க சமயம் போதாதலும் 2007 ஆம் ஆண்டு படத்திலிருந்து கைவிடப்பட்டதாக எழுத்தாளர்கள் கூறினர். ரோபோவின் பாலினத்தை விவரிக்க வேண்டுமா வேண்டாமா என்பதில் எழுத்தாளர்கள் உறுதியற்று இருந்ததார்கள். படப்பிடிப்பு முடிந்த நிலையிலும் இது முடிவெடுக்காத நிலையிலிருந்தது. இறுதியில் இந்த பிரச்சனை முடிவடைந்த-படத்தில் தீர்க்கப்படாமலே காணப்பட்டது. எரின் நாஸ் ஆர்ஸி ஓட்டும் ஹாலோகிராம்களின் பாத்திரத்தை நடிக்கிறார்.
உருவாக்கம்
2007 ஆம் ஆண்டு செப்டம்பர் மாதம் பாராமௌண்ட் டிரான்ஸ்ஃபார்மர்ஸ்க்கான பின் தொடர்ச்சி ஜூன் 2009ன் இறுதியில் வெளியிடப்படும் என்று கூறினர். படத்தின் தயாரிப்பின் போது 2007-2008 அமெரிக்க எழுத்தாளர்கள் சங்கத்தின் வேலைநிறுத்தம் மற்றும் அமெரிக்க இயக்குநர்கள் சங்கம் மற்றும் திரை நடிகர்கள் சங்கத்தின் சாத்தியமான வேலை நிறுத்தங்கள் ஆகியவை இந்த படம் மேற்கொண்ட தடைகற்களாகும்.
2007 ஆம் ஆண்டு படத்திற்காக நிராகரிக்கப்பட்ட கதாபாத்திரங்களை சித்தரித்து பே சண்டை காட்சிகளின் அசைவுபடங்களை உண்டாக்கிக் கொண்டிருந்தார். 2008 ஆம் ஆண்டு ஜூலை மாதம் அமெரிக்க இயக்குநர்கள் சங்கம் வேலைநிறுத்த்ததில் சென்றிருந்தால் தொடர்களை அனிமேஷன் வல்லுநர்கள் முடித்திருக்க முடியும். ஆனால் இந்த வேலை நிறுத்தம் இறுதியில் நடைபெறவேயில்லை. அமெரிக்க இயக்குநர்கள் சங்கம் 2008 ஆம் ஆண்டு ஜூலை மாதம் வேலை நிறுத்தத்தில் சென்றிருந்தால் டிரான்ஸ்ஃபார்மர்ஸ்க்கும் அதன் பின் தொடர்ச்சிக்கும் இடையே ஒரு சிறிய பணித்திட்டத்தை (பிராஜெக்ட்) செய்ய இயக்குநர் திட்டமிட்டிருந்தார். “குழந்தை உங்களிடம் இருக்கிறது அதை வேறு யாரும் எடுத்துக் கொள்ள நீங்கள் விரும்பமாட்டீர்கள்” என்பது அவருக்குத் தெரிந்திருந்தது. படத்திற்கு டாலர்200 மில்லியன் பட்ஜெட் வழங்கப்பட்டது. இது 2007 ஆம் ஆண்டு படத்தைவிட டாலர்50 மில்லியன் அதிகமாகும். மேலும் அசலில் நிராகரிக்கப்பட்ட சில சண்டை காட்சிகள் பின் தொடர்ச்சியில் எழுதப்பட்டன. அதில் ஆப்டிமஸ் படத்தில் மறுபடியும் அறிமுகப்படுத்தப்படுவது ஒன்றாகும். இரண்டு பின் தொடர்ச்சிகளை ஒரே நேரத்தில் படமெடுக்க ஸ்டூடியோ முன்மொழிந்தது என்று லொரன்ஸோ டி பொனவெண்ட்சுரா கூறினார். ஆனால் அவரும் பேயும் இந்த தொடருக்கு அது ஏற்ற திசை கிடையாதென்று ஒத்துக்கொண்டனர்.
எழுத்தாளர்கள் ரொபர்ட்டோ ஆர்சியும் அலெக்ஸ் குர்ட்ஸ்மேனும் அவர்களின் மிகவும் நெருக்கடியான நேர அட்டவணையால் முதலில் இந்த பின் தொடர்ச்சியை வேண்டாமென்று நிராகரித்திருந்தனர். மே 2007 ஆம் ஆண்டு மே மாதம் ஸ்டூடியோ மற்ற எழுத்தாளர்களை தேடிக் கொண்டிருந்தனர். ஆனால் அவர்களுடைய வேலைகேட்டலில் அவ்வளவு கவரப்படாததால் ஆர்ஸியும் குர்ட்ஸ்மேனும் மறுபடியும் திரும்ப அவர்களை இணங்க வைத்தனர். ஸ்டூடியோ எஹ்ரன் க்ரூகரையும் ஒப்பந்தப்படுத்தினார்கள். பேயும் ஹாஸ்பிரோ தலைவர் பிரையன் கோல்ட்னரும் க்ரூகருக்கு டிரான்ஸ்ஃபார்மர்ஸைப் பற்றிய தொன்மவியல் (புராண கதைகளைப் பற்றிய) அறிவு குறித்து கவரப்பட்டனர். மேலும் அவர் ஆர்ஸிக்கும் குர்ட்ஸ்மேனுக்கும் நண்பராக இருந்தது ஒரு காரணமாகும். இந்த எழுத்தாளர் முப்படை டாலர்8 மில்லியன் சம்பளம் பெற்றனர். திரைக்கதை 2007-2008 ஆம் ஆண்டு அமெரிக்க எழுத்தாளர்கள் சங்கத்தின் வேலைநிறுத்தத்தால் தடைப்பட்டது. ஆனால் தயாரிப்பு தாமதங்களைத் தவிர்ப்பதற்காக எழுத்தாளர்கள் இரண்டு வாரங்கள் ஒரு காட்சியுருவாக்கத்தில் வேலை செய்து வேலை நிறுத்தம் தொடங்குவதற்கு முந்தைய இரவு அளித்தனர். பே இந்த திட்டவரைவை ஒரு அறுபது-பக்க திரைப்படிவமாக விரிவாக்கினார். இதில் அவர் சண்டைக் காட்சிகளை நீக்கிவிட்டு இன்னும் பல நகைச்சுவைகளை சேர்த்து பெரும்பாலான புதிய கதாப்பாத்திரங்களை சேர்த்தார். மூன்று எழுத்தாளர்களும் இரண்டு ஹோட்டல் அறைகளில் பேயால் நான்கு மாதங்கள் “பூட்டப்பட்டு” திரைக்கதையை முடித்தனர்: க்ரூகர் தன்னுடைய சொந்த அறையில் எழுதினார். மூவரும் ஒரு நாளுக்கு இரண்டு முறை சந்தித்து ஒவ்வொருவருடைய வேலைகளை கலந்தாலோசித்தனர்.
ஆர்சி படத்தின் கருப்பொருள் “வீட்டை விட்டு வெளியே இருப்பது” என்று விளக்கினார். ஏனென்றால் ஆட்டொபாட்கள் சைபர்டிரானை சீர்செய்ய முடியாததால் பூமியில் வாழ நினைக்கின்றனர் அதே நேரத்தில் சாம் கல்லூரிக்கு செல்கிறார். மனிதர்களுக்கும் ரோபொக்களுக்கும் இடையேயான கவனம் “இன்னும் அதிகமாக சமநிலையடைய” “ஆபத்துகளும் இலாபங்களும் அதிகரிக்க” மற்றும் அறிவியல் புதின அம்சங்கள் இன்னும் கவனம் செலுத்தப்பட அவர் விரும்பினார். படத்தில் கிட்டதிட்ட நாற்பது ரோபோக்கள் இருப்பதாக லொரன்சோ டி பொனவெண்ட்சுரா கூறினார். ஆனால் ILMன் ஸ்கார் ஃபாரார் உண்மையில் அறுபது இருப்பதாக கூறினார். நகைச்சுவையை இன்னும் நன்றாக “கட்டுப்படுத்த” ஆர்ஸி விரும்பியதாகவும் மிகவும் “பகிரங்கமான” நகைச்சுவைகளை டிரான்ஸ்பார்மர்ஸ் தொன்மவியலுக்குண்டான ஒரு முக்கியத்துவத்துடன் சமன்படுத்தியதாக கூறினார். சூழலை சற்று இறுக்கமாக்கி இரசகிகர்களை திருப்தியாக்க விரும்பியதாக பேயும் ஆமோதித்தார். மேலும் அவருக்கே உரிய நகைச்சுவையுணர்வு இருந்தாலும் “தாய்மார்கள் தங்களுடைய குழந்தைகளை படங்களுக்கு கொண்டுவருவது பாதுகாப்பானது தான்” என்ற உணர்வை பெறுவார்கள் என்று கூறினார். குர்ட்ஸ்மேன் படத்திற்கான தலைப்பை உருவாக்கினார். படமெடுப்பவர்கள் வண்ணத்தொடர் கதாப்பாத்திரமான ஜி.பி பிளாக்ராக் சேர்க்கப்பட வேண்டுமென்று விரும்பினர் ஆனால் பே அது மிகவும் கேலிக்கையாக வண்ணத்தொடர்ப் போன்று இருக்குமென்று எண்ணினார்.
டிரான்ஸ்ஃபார்மஸ் திரைப்படம் வெளியாவதற்கு முன்னதாக டாம் டிசாண்டோவிற்கு "மிகவும் நல்ல யோசனை ஒன்று" உருவானது. அந்த யோசனை டைனபாட்களை அறிமுகப்படுத்துவதாகும். அதே நேரத்தில் பே 2007 ஆம் ஆண்டு திரைப்படத்தில் விடப்பட்ட சரக்கு வானூர்தியில் ஆர்வம் கொண்டிருந்தார். ஆர்ஸி கூறியதாவது: இந்த கதாப்பாத்திரங்களை ரிவென்ஞ் ஆஃப் த ஃபாலனில் அவர்கள் ஒருங்கிணைக்கவில்லை. ஏனெனில் டைனபாட்களின் உருவத் தேர்வை நியாயப்படுத்துவதற்கு அவர்களால் ஒரு வழியை யோசிக்க முடியவில்லை மற்றும் சரக்கு விமானத்தில் பொருத்தவும் முடியவில்லை. டினோபாட்களை அவர் நிராகரித்துவிட்டார். ஏனெனில் அவருக்கு டைனாசுரஸை பிடிக்காது. இதை ஆர்ஸியே ஒப்புக்கொள்கிறார். "இந்த துறையில் நான் கொஞ்சம் வித்தியாசமானவன் என்று எனக்குத் தெரியும்" என்று அவர் சொன்னார். ஆனால் ரசிகர்களின் மத்தியில் இது பிரபலமாக இருந்ததன் காரணத்தினால் படம் எடுக்கும் போது அவைகளை அவருக்கு மிகவும் பிடித்துவிட்டது. மேலும் அவர் "பல்லிகளின் கூட்டத்திற்கு முன்பாக டிரான்ஸ்ஃபார்மர் தன்னை எப்படி உருமாற்றிக்கொள்வான் என்பது எனக்கு தெரியவில்லை. திரைப்படம் ரீதியாக தான் நான் சொல்கிறேன். ரசிகர்கள் இந்த கற்பனையை முழுவதுமாக ஏற்றுக்கொண்டு வரவேற்றால் ஒருவேளை எதிர்காலத்தில் டைனபாட்கள் உருவாக்கப்படலாம்" எனினும் படத்தைப் பற்றி மைக்கில் பேவிடம் கேட்ட போது டைனபாட்களை அவர் வெறுப்பதாகவும் திரைப்படத்தில் அதை உருவாக்கும் எண்ணம் கூட அவருக்கு இல்லை என்றும் அவர் கூறினார்.
படத்தயாரிப்பின் போது படத்தில் எந்த டிரான்ஸ்ஃபாமர்கள் தோற்றமளிக்கும் என்ற வாதத்தை அதிகரிப்பதற்காக தவறான தகவல்களை பே பரப்ப முயற்சித்தார். ரசிகர்களை படத்தின் கதையை விட்டு திசை திருப்புவதும் இதன் நோக்கமாயிருந்தது. எனினும் அவருடைய அந்த முயற்சி பயன் தரவில்லை என்பதையும் ஆர்ஸி ஒப்புக்கொண்டார். MTV அலைவரிசையும் காமிக் புக் ரீசோர்ஸஸ் இணையதளமும் மவுரி மற்றும் ஃபர்மேனை நேர்காணல் எடுத்தது. அந்த நேர்காணலின் போது மவுரியும் ஃபர்மேனும் ஆர்ஸி மற்றும் த ஃபாலன் திரைப்படத்தில் இடம்பெறுவார்கள் என்ற செய்தியை வெளியிட்டுவிட்டனர். இதனை மறைப்பதற்காக ஸ்டூடியோ அந்த நேர்காணலை தணிக்கை செய்துவிட்டது. மெகாட்ரான் மறுபடியும் உயிர்ப்பெற்று வரமாட்டான் என்றும் அவனுடைய புதிய டேங்க் உருவத்தில் பொம்மை கதாப்பாத்திரம் மட்டும் தான் உள்ளது என்று எம்பையரிடம் பே கூறினார். 2009 ஆம் ஆண்டு பிப்ரவரி மாதத்தில் வெளியாகும் திரைப்படத்தில் மெகாட்ரான் திரும்ப வருவான் என்று ஆர்ஸிக்கு மட்டும் உறுதியளிக்கப்பட்டது. படபிடிப்பின் முதல் வாரத்தில் தினசரி கால்ஷீட்டுகள் இரகசியமாக வெளியே வருவதைப் போல் போலியாக செய்ததாக பே கூறினார். அந்த தாள்களில் ராமோன் ராட்ரிகஸ் இடம்பெறுவதாகவும் ஜெட்ஃபையர் மற்றும் இரட்டையர்கள் தோன்றுவதாகவும் செய்திகள் இருந்தன.
படப்பிடிப்பு
2008 ஆம் ஆண்டு மே மாதம், கலிபோர்னியாவில் படப்பிடிப்பு ஆரம்பித்தது. முன்னால் ஹக்கஸ் ஏர்கிராஃப்ட் பிளேய விஸ்தாவில் தான் ஒலிப்புகா அரங்குகளை ஏற்படுத்திக் கொடுத்தது. இந்த திரைப்படத்தில் வரும் பெரும்பாலான உட்புற காட்சிகள் இந்த இடத்தில் தான் படமாக்கப்பட்டது. பென்சில்வானியாவின் பெத்லஹமில் உள்ள பெத்லஹேம் ஸ்டீல் தளத்தில் சண்டைக்காட்சிகளுக்காக ஜூன் 2 முதல் மூன்று நாட்கள் செலவிடப்பட்டன. இந்த காட்சிகள் ஷாங்காயின் ஒரு பகுதியை குறிப்பதற்காக பயன்படுத்தப்பட்டது. அதற்கு பிறகு ஸ்டீவென் எஃப். உட்வார்-ஹேஸி மையத்தில் படப்பிடிப்பு எடுக்கப்பட்டது. அதற்கு பிறகு படக்குழு ஃபிலதெல்ஃபியாவுக்கு ஜூன் 9ம் தேதி அன்று சென்றனர். அந்த நாட்டில் செயலில் இல்லாத PECO ரிச்மண்ட் மின் உற்பத்தி நிலையம், யுனிவர்சிட்டி ஆஃப் பென்சில்வானியா, டிரெக்ஸில் யூனிவர்சிட்டி, ஈஸ்டன் ஸ்டேட் பெனிடென்ஷியரி, ஃபேர்மவுண்ட் பார்க், ஃபிலதெல்ஃபியா சிட்டி ஹால், ரிட்டென்ஹவுஸ் ஸ்கொயர் மற்றும் வரலாற்று புகழ்பெற்ற சான்ஸ்லர் தெரு (பாரிஸில் உள்ள பிலேஸ் டி லா கான்கோர்டுக்கு அருகில் உள்ள ஒரு தெருவை குறிக்கிறது) மற்றும் வானமேக்கர்கள் ஆகிய இடங்களில் படப்பிடிப்பு எடுக்கப்பட்டது. ஜூன் மாதம் 22 ஆம் தேதி, அந்த குழு பிரின்ஸ்டன் யுனிவர்சிட்டிக்கு சென்றார்கள். யுனிவர்சிட்டி ஆஃப் பென்சில்வானியாவில் உள்ள சில மாணவர்களை மறுபடியும் காட்சிகளை படபிடிப்பு செய்வதற்கு ப்ரின்ஸ்டனை பே தேர்ந்தெடுத்திருக்கிறார் என்றும், திரைப்படத்தில் ப்ரின்ஸ்டனின் பெயரை எழுதப்போகிறார் என்றும் அந்த கல்லூரி மாணவர்கள் நம்பி மிகவும் ஆத்திரமடைந்தனர். எனினும் யுனிவர்சிட்டி ஆஃப் பென்சில்வானியாவும் ப்ரின்ஸ்டனும் தங்களுடைய பெயர்களை படத்தில் பயன்படுத்துவதற்கு பேவுக்கு அனுமதிக்கொடுக்கவில்லை. இதற்கு "வேடிக்கையான 'அம்மா' காட்சி" தான் காரணமாக இருந்தது. இந்த காட்சிக்காகத்தான் இருவரும் "பள்ளிக்கூடத்தை குறிப்பிடவேண்டாம்" என்று யோசித்தனர். அந்த காட்சியில் சாமின் தாய் மாரிவானா-லேஸ்டு ப்ரவுனீஸை உண்டுவிடுகிறார்கள். இது ஒரு வேடிக்கைகாக தான் காட்சியாக்கப்பட்டது.
thumb|எகிப்த்தில் படப்பிடிப்பிற்கென்று மூன்று நாட்கள் செலவிடப்பட்டன. படப்பிடிப்புக்கு ஜூன் 30 அன்றிலிருந்து ஒரு ஓய்வை பே திட்டமிட்டார். அந்த நேரத்தில் அவருடைய கவனத்தை அசைவுபடங்களிலும் இரண்டாம் பிரிவு காட்சிகளிலும் திருப்பினார். ஏனெனில் அந்த நேரம் 2008 ஆம் ஆண்டில் திரைப்பட நடிகர்கள் சங்கம் வேலைநிறுத்தம் நடத்தப்படுவதாக இருந்தது. ஷாங்காய் சண்டைக்கான படப்பிடிப்பு காலிஃபோர்னியாவின் லாங் பீச் அதற்கு பிறகு தொடரப்பட்டது. செப்டம்பர் மாதத்தின் போது நியூ மெக்ஸிக்கோவில் உள்ள ஹாலோமான் விமானப்படைத் தளத்திலும் வைட் சாண்ட் மிஸைல் ரேஞ்சிலும் படக்குழு படப்பிடிப்பு நடத்தினர். இந்த இரண்டு இடங்களும் 2007 ஆம் ஆண்டு திரைப்படத்தில் குவத்தார் (Qatar) என்று குறிப்பதற்காக பயன்படுத்தப்பட்டது. இப்போது எடுக்கப்படும் திரைப்படத்தில் அதே இடங்கள் எகிப்த்தை குறிப்பதற்காக பயன்படுத்தப்படுகிறது. லாஸ் ஏஞ்சல்ஸில் உள்ள ஓர் அளவுத்திட்ட மாதிரி பிரமிட்களை மிகவும் அருகில் காட்டப்படும் சில காட்சிகளுக்கு பயன்படுத்தப்பட்டது. டக்ஸன் சர்வதேச விமானநிலையம் மற்றும் 309வது ஏரோஸ்பேஸ் மெயிண்டனன்ஸ் அண்டு ரீஜெனெரேஷன் க்ரூபின் விமான புதைக்கிடங்கில் அக்டோபர் மாதம் படப்பிடிப்பு எடுக்கப்பட்டது. அந்த படப்பிடிப்பு எடுப்பதற்காக, பிரைம் டைரெக்ட்டிவ் (ஸ்டார் டிரெக்கிற்கான ஓர் ஆதாரம்) என்ற ஒரு பொய்யான தலைப்பை சொல்லி படமெடுத்தனர். ஜூலையிலிருந்து இந்த இடம் தாமதமாக்கப்பட்டது. கேம்ப் பெண்டில்டனிலும் டேவிஸ் மான்தன் விமானப்படை தளத்திலும் கூட படப்பிடிப்பு எடுக்கப்பட்டது.
எகிப்தில் உள்ள கீஸா பிரமிட் வளாகத்திலும், லக்ஸரிலும் முதல் பிரிவு (ஷியா லாபிஹாஃபையும் சேர்த்து) மூன்று நாட்களுக்கு படப்பிடிப்பு எடுக்கப்பட்டது. பாதுகாப்பை கருத்தில் கொண்டு படப்பிடிப்பு மிகவும் இரகசியமாக எடுக்கப்பட்டது. ஆனால் லோரென்ஸோ டி போனாவென்ச்சுராவின் படி 150 அமெரிக்கர்களும் உள்ளூர் எகிப்தியர்கள் பலரும் சேர்ந்த ஒரு குழு "மிகவும் அமைதியான படப்பிடிப்பை" எடுக்க உதவிசெய்தனர். சாஹி ஹவாஸை சந்தித்ததன் மூலம் பிரமிட்டில் படப்பிடிப்பு எடுப்பதற்கு எகிப்து அரசாங்கத்திடமிருந்து பே அங்கிகாரம் பெற்றுக்கொண்டார். அவர் சொன்ன சில வார்த்தைகள் பேவின் நினைவுக்கு வந்தது. அவை "அவருடைய கைகளை என்னுடைய தோலில் போட்டு, 'என்னுடைய பிரமிட்டை சேதப்படுத்திவிடாதீர்கள்' என்று சொன்னார். ஐம்பதடி உயர கேமரா கிரேன் (பளு தூக்கும் இயந்திரம்) படப்பிடிப்பு இடத்தில் பயன்படுத்தப்பட்டது. அதன் பிறகு படப்பிடிப்பிற்காக ஜோர்டனில் நான்கு நாட்கள் கழிக்கப்பட்டன; ராயல் ஜோர்டானியன் விமானப்படை, பெட்ரா, வாடி ரம், சால்ட் ஆகிய இடங்களில் படப்பிடிப்பு எடுப்பதற்கு உதவியது. ஏனெனில் அந்த நாட்டின் இளவரசர்களில் ஒருவருக்கு 2007 ஆம் ஆண்டு திரைப்படம் பிடித்திருந்தது. பாரிஸில் உள்ள ப்ளேஸ் டி லா கான்கார்டில் படப்பிடிப்பு தொடர்ந்து நடத்தப்பட்டு வந்தது. ஈஃபில் டவர் மற்றும் ஆர்க் டி டிரையோம்ஃபே ஆகியவற்றின் இரண்டாவது பிரிவு படப்பிடிப்புகள் அங்கே எடுக்கப்பட்டன. 2008 ஆம் ஆண்டு நவம்பர் மாதம் 2ம் தேதி, வானூர்திகளை எடுத்துச்செல்லும் USS ஜான் சி. ஸ்டென்னிஸில் படப்பிடிப்பு நிறைவடைந்தது.
2007 ஆம் ஆண்டு எடுக்கப்பட்ட படம் ஐந்து வெவ்வேறு நகரப்பகுதிகளில் எடுக்கப்பட்டதன் காரணத்தினால் அந்த படத்தின் முடிவில் வரும் சண்டைக்காட்சி குழப்பதை ஏற்படுத்துவதாகவும் புரிந்துகொள்வதற்கு கஷ்டத்தை கொடுப்பதாகவும் இருந்தது என்று பே குறிப்பிட்டார். இந்த 2009 ஆண்டு படத்தில் இறுதி சண்டைக்காட்சிகள் எகிப்தில் எடுக்கப்பட்டிருக்கிறது. இந்த சண்டைக்காட்சியில் என்ன நடக்கிறது என்பதை எளிதில் புரிந்துகொள்ளும் வண்ணம் எடுக்கப்பட்டுள்ளது.